section_heading: Počeci
paragraph_text: Evan Turner se kao beba rodio s 4,5&nbsp;kg težine, a tijekom prve godine života imao je upalu pluća, astmu, ospice i vodene kozice. 1989. je hitno hospitaliziran u Chicagu zbog epidemije ospica. Također, imao je i ozbiljne probleme s disanjem zbog čega su mu uklonjeni adenoidi i tonzili. U dobi od tri godine udario ga je automobil nakon čega je teško ozlijeđen. Zbog prevelikih zuba imao je govornu manu zbog čega je morao odlaziti na govorne vježbe.